./data/phi0474/phi003/phi0474.phi003.perseus-lat2.xml
M. Tullius Cicero
quem hominem? levem? immo				gravissimum  mobilem? immo constantissimum 					familiarem? immo alienissimum  hunc postea quam				salutavit, rogare coepit blande et concinne scilicet: 'mentire mea causa, viris				optimis, tuis familiaribus, praesentibus dic Flavium cum Fannio de Panurgo decidisse				qui nihil transegit; dic HS ccciↄↄↄ dedisse qui assem nullum				dedit ' quid ille respondit? 'ego vero cupide et libenter				mentiar tua causa, et, si quando me peierare vis, ut paululum tu compendi				facias, paratum fore scito; non fuit causa cur tantum laborem caperes et ad me				venires; per nuntium hoc quod erat tam leve transigere potuisti '